Mekwalo ya Sehebera ya Kgolagano e Kgologolo e e tswang kwa dingwageng tse di bo 160 go ya kwa go 200 pele ga ga Keresete e ne ya bonwa kwa Dead Sea ka 1947. Go a gakgamatsa gore mekwalo e e dingwaga di fetang 2000 e e na le boammaaruri fela jaaka re bo bona mo Kgolaganong e Kgologolo ya Dibaebele tse di gatisiwang gompieno. Jo ke boammaaruri jo bo nonofileng jwa kafa Lefoko la Modimo le leng boikanyego ka teng. Gape ke ne ka itumelela go utlwa gore morago ga karo ya me, rre o ne a dumela go ithuta Baebele le Basupi. O ne a kolobediwa a na le dingwaga di le 73, mme gone jaanong o direla Jehofa ka matlhagatlhaga. Gone jaanong ba losika lwa rona ba ba fetang 40 ba obamela Jehofa mmogo le rona. Le fa leitlho la me la moja le sa bone sentle e bile logata lwa me lo kopantswe ka tshipi, ke lebile pele nako e ka yone Jehofa a tla dirang “dilo tsotlhe disha” mo lefatsheng le le tlang la Paradaise.—Tshenolo 21:3-5.